BIONICLE: Takanuvas rejse

> "*Åh, hvis du er en helt, er du lige den vi mangler. Hjælp os, så kan vi måske hjælpe dig.*"
> — Spektralmasken
>
>

***Takanuvas rejse*** (eng. *Journey of Takanuva*) er den første BIONICLE bog beregnet børn i aldersgruppen 8-9 år (level 3 på Scholastics “leveled reader”-system), udgivet i september 2008. Den omhandler, hvad der hændte Takanuva efter *Hemmelighedernes Sump* op indtil begivenhederne i *Kongeriget*. På hver af bogens sider er der illustrationer tegnet og farvet af Jeremy Brazeal.

## Handling

Efter at have passeret gennem portalen skabt af Brutaka, træder Takanuva snart efter ud gennem en anden og falder ud og ned fra himmelen. Han lander i en mørk skov, hvor han snart efter støder på Spektralmasken. Først tror Takanuva, at han hallucinerer, eftersom masker normalt ikke taler. Hans tanker ser dog ikke ud til at blive anerkendt af masken, som taler om sin lettelse over Takanuvas ankomst og informerer Takanuva om nogle problemer i en nærliggende landsby. Uden at lytte til, hvad der forårsagede problemerne, går Takanuva hurtigt af sted for at hjælpe landsbyen.

Da Takanuva ankommer til landsbyen, ser han en stor gruppe Kestoraer kæmpe mod et stort monsterlignende væsen. Takanuva beslutter sig for, at væsenet er kilden til tumulten, og overfalder hurtigt væsenet og driver det væk. Da han vender tilbage til Kestoraerne, forventer han klapsalver og tak, men i stedet oplever han, at der bliver grint ad ham og at han bliver låst ude af landsbyen.

Foruroliget går Takanuva tilbage ind i skoven og finder Masken. Han informerer den om, hvad der hændte, og Masken, som er blevet chokeret, fortæller ham, at medlemmerne af væsenets art rent faktisk er de landsbyens oprindelige, fredelige befolkning, og at de var blevet drevet ud af deres by af Kestoraerne. Den informerer også Takanuva om, at den, han kæmpede imod, var den sidste, der boede i landsbyen. Takanuva, der hurtigt ser sin fejl, løber væk for at finde væsenet og undskylde. Det lykkes ham, og sammen laver de en plan for at erobre byen tilbage.

Om natten holder Takanuva sig uden for landsbyen og skyder fyrværkeri op i himlen. Kestoraer myldrer hurtigt ud af landsbyen og ser fascineret på fyrværkeriet. Mens de ser på og hygger sig, graver væsenet sig tilbage ind i byen og forsegler portene, låser Kestoraerne ude og generobrer landsbyen.

Efter endelig at have fuldført sin opgave, går Takanuva tilbage til Masken, som lykønsker ham og åbner en portal. Takanuva går ind i den og transporteres igen ind i en anden dimensionsrejse i Kongerigets alternative univers.

## Personer

* Takanuva
* Spektralmasken
* Kestoraer
* Byanlæggende væsener

## Trivia

* Det er en fejl, at Takanuva har sin kraftlanse og Midak-Himmelkanon i bogens illustrationer, idet han ikke har fået dem endnu på daværende tidspunkt i historien, og fejlen skyldtes simpelthen kunstnerisk frihed. Bogen kunne ikke godkendes, uden at Takanuva lignede sit daværende sæt, og derfor skulle våbnene med. Han kom i virkeligheden ikke i besiddelse af dem i den officielle kanon før efter begivenhederne i Takanuvas rejse i Kongerigets alternative univers.

## Se også

* Galleri:Bøger
* *BIONICLE Legends 10: Swamp of Secrets*
* *Kongeriget*
* *Et mørkt spejl*
* Sagaguide - Karda Nui
* Tidslinje - Karda Nui

en:BIONICLE:Journey of Takanuva
fr:BIONICLE : Le Voyage de Takanuva
es:BIONICLE: El Viaje de Takanuva